ვესპრემი
ვესპრემი (უნგრ. Veszprém; გერმ. Weißbrunn; სლოვენ. Belomost) — უნგრეთის ერთ-ერთი უძველესი ქალაქი, ვესპრემის მედიეს ადმინისტრაციული ცენტრი. მდებარეობს ბალატონის ტბიდან დაახლოებით 15 კილომეტრით ჩრდილოეთით. ქალაქი გაშენებულია მდინარე შედის ორივე ნაპირზე, ბუდაპეშტიდან 110 კმ-ის მოშორებით. სახელი მომდინარეობს სლავური წარმოშობის სიტყვა Bezprym-დან, რაც თავდაპირველად ადამიანის სახელი იყო. ლეგენდის თანახმად, ქალაქი შვიდ ბორცვზე დაარსდა.